Стефан Маларме
А девственият, жив и хубав…

Превод от френски: Пенчо Симов, 1978

chitanka.info

А девственият, жив и хубав, този ден

ще ни разкъса ли с крилото си пияно

туй езеро от лед, под сянката простряно

на полет ведро чист и неосъществен!

Че лебед бе препи възвишен, но смутен,

си спомня в самота и се спасява рано,

гдето, невъзпял пространството, побрано

в безплодна зима, бе проблеснал отегчен.

Разтърсва шия сам със бялата агония,

в която го държи околността, но гони я

и я отрича той, покрил с пера пръстта.

Видение, за миг проблеснало пред тебе, да

замръзне в сън студен с високомерността

на тъй излишното изгнание на лебеда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.